มหาวิทยาลัยแองเกลียรัสกิน

:*ระวังสับสนกับ[[มหาวิทยาลัยอีสต์แองเกลีย]] ซึ่งตั้งอยู่คนละเมืองแต่อยู่ในภูมิภาคเดียวกัน คือ [[ราชอาณาจักรอีสต์แองเกลีย|แองเกลีย]]*
**มหาวิทยาลัยแองเกลียรัสกิน** () เป็นมหาวิทยาลัยขนาดกลางตั้งอยู่ที่เคมบริดจ์, เชล์มสฟอร์ด, ปีเตอร์บะระ, และกรุงลอนดอน ถือกำเนิดจากวิทยาลัยศิลปะเคมบริดจ์ ซึ่งตั้งในปี พ.ศ. 2401

## ประวัติ
มหาวิทยาลัยแองเกลียรัสกิน ในชั้นแรกเป็นเพียงวิทยาลัยด้านการออกแบบและศิลปกรรมศาสตร์ชื่อ **วิทยาลัยศิลปะเคมบริดจ์** (Cambridge School of Art) ตั้งโดยวิลเลียม จอห์น บีมองต์ (William John Beamont) เมื่อ พ.ศ. 2401 พิธีเปิดประกอบโดยจอห์น รัสคิน ซึ่งเป็นผู้ก่อตั้งวิทยาลัยวาดเขียนที่ออกซฟอร์ด ครั้งนั้นวิทยาลัยตั้งอยู่ใกล้กับบริเวณคณะซิดนีย์ซัสเซกซ์ (Sidney Sussex College) ซึ่งเป็นคณะอาศัยของมหาวิทยาลัยเคมบริดจ์  เมื่อสถานที่คับแคบจึงย้ายไปยังถนนอีสต์โรดซึ่งเป็นที่ตั้งในปัจจุบัน ลุล่วงในปี พ.ศ. 2503 วิทยาลัยเปลี่ยนชื่อเป็น **วิทยาลัยศิลปะและเทคโนโลยีเคมบริดจ์เชอร์** (Cambridgeshire College of Arts and Technology) ครั้นเมื่อสถาบันการศึกษาชั้นสูงเอสเซกซ์เข้ารวบรวมแล้ว จึงมีสภาพเป็น**วิทยาลัยการศึกษาชั้นสูงแองเกลีย** (Anglia Higher Education College) ในปี พ.ศ. 2532 สองปีต่อมาวิทยาลัยการศึกษาชั้นสูงฯ เปลี่ยนสถานะเป็นวิทยาลัยสารพัดช่าง ครั้นมีการตราพระราชบัญญัติการอุดมศึกษาและการศึกษาขั้นสูงในปี พ.ศ. 2535 **วิทยาลัยสารพัดช่างแองเกลีย** จึงกลายสภาพเป็นมหาวิทยาลัยชื่อ **มหาวิทยาลัยโพลิเทคนิคแองเกลีย** (Anglia Polytechnic University) มหาวิทยาลัยได้ใช้ชื่อนี้สืบมาเนื่องจากคำ สารพัดช่าง ตรงกับพันธกิจของมหาวิทยาลัยในการฝึกนักปฏิบัติ และมีประโยชน์ต่อตัวนักศึกษาเองตลอดจนนายจ้าง ท้ายที่สุดเมื่อปี พ.ศ. 2548 จึงได้ใช้ชื่อมหาวิทยาลัยแองเกลียรัสกิน

ในอดีต โอดิล คริก ภรรยาฟรานซิส คริก นักอณูชีววิทยา นักฟิสิกส์ และนักประสาทวิทยาศาสตร์ชาวอังกฤษ ผู้ได้รับการยกย่องเป็นผู้ร่วมค้นพบโครงสร้างโมเลกุลของกรดดีออกซีไรโบนิวคลีอิก หรือ ดีเอ็นเอ เคยทำงานที่มหาวิทยาลัยแห่งนี้

## ส่วนงาน
มหาวิทยาลัยประกอบด้วยคณะวิชา 4 คณะ ดังนี้
* **คณะศิลปศาสตร์ นิติศาสตร์ และสังคมศาสตร์**
** ภาควิชานิติศาสตร์
** ภาควิชาศิลปกรรมศาสตร์
** ภาควิชาภาษาอังกฤษและสื่อ
** ภาควิชามนุษยศาสตร์และสังคมศาสตร์
** ภาควิชาดุริยศิลป์และนาฏศิลป์
** ศูนย์ภาษา
* **คณะบริหารธุรกิจลอร์ดแอชครอฟต์**
* คณะวิทยาศาสตร์สุขภาพ สังคมสงเคราะห์ และศึกษาศาสตร์
** ภาควิชาเวชกิจฉุกเฉิน
** ภาควิชาสหเวชศาสตร์และแพทยศาสตร์
** ภาควิชาศึกษาศาสตร์
** ภาควิชาครอบครัวและชุมชนศึกษา
** ภาควิชาสาธารณสุขศาสตร์และสุขภาพปฐมภูมิ
* **คณะวิทยาศาสตร์และเทคโนโลยี**
** ภาควิชาชีวเวชศาสตร์และนิติวิทยาศาสตร์
** ภาควิชาวิศวกรรมศาสตร์และสถาปัตยกรรมศาสตร์
** ภาควิชาการคณนาและเทคโนโลยี
** ภาควิชาชีววิทยา
** ภาควิชาจิตวิทยา
** ภาควิชาทัศน-โสตศาสตร์

## ทิวทัศน์

ไฟล์:Mill pond at Anglia Ruskin University, Chelmsford campus.jpg|สระมิลพอนด์ (Mill pond) ที่วิทยาเขตเชล์มสฟอร์ด
ไฟล์:Lord Ashcroft building at Anglia Ruskin University, Chelmsford campus.jpg|อาคารลอร์ดแอชครอฟต์ (Lord Ashcroft building) ที่วิทยาเขตเชล์มสฟอร์ด
ไฟล์:Lord Ashcroft building, Chelmsford campus.jpg|อาคารลอร์ดแอชครอฟต์
ไฟล์:David Building, Anglia Ruskin, 21 June, 2013.jpg|อาคารเดวิด เป็นที่ตั้งภาควิชาชีววิทยา
ไฟล์:Ruskin Building, Anglia Ruskin, 21 June, 2013.jpg|อาคารรัสกิน (Ruskin Building) เป็นอาคารเก่าสมัยเป็นวิทยาลัยศิลปะฯ ปัจจุบันเป็นหอศิลป์
ไฟล์:Coslett Building, Anglia Ruskin, 21 June, 2013.jpg|อาคารคอสเลตต์ (Coslett Building) เป็นอาคารคณะวิทยาศาสตร์และเทคโนโลยี


## อ้างอิง

## แหล่งข้อมูลอื่น

* เว็บไซต์ทางการ
* Anglia Ruskin University

อ